Sovesh/autoresearch-or huggingface dataset:
ପଞ୍ଚ ଈଶ୍ୱରମ୍ (ଶିବଙ୍କ ପାଞ୍ଚ ବାସସ୍ଥାନ) () ପାଞ୍ଚୋଟି ତଟବର୍ତ୍ତୀ ପୁରାତନ ମନ୍ଦିରମାନଙ୍କୁ ବୁଝାଏ ଯେଉଁ ଗୁଡ଼ିକ ହିନ୍ଦୁ ମତରେ ଶ୍ରେଷ୍ଠ ଇଶ୍ୱର ଶିବଙ୍କୁ ସମର୍ପିତ ହୋଇଛି ଓ ଶ୍ରୀଲଙ୍କାର ପରିଧୀରେ ସ୍ଥାନ ପାଇଛି । 

ଶ୍ରୀଲଙ୍କାର ହିନ୍ଦୁ ଧର୍ମାବଲମ୍ବୀମାନେ ସର୍ବାଧିକ ପବିତ୍ର ତାମିଲ ତୀର୍ଥ ପରିସରରେ ତୀର୍ଥଯାତ୍ରା ଭକ୍ତମାନେ ପୁରାତନ ଶୈବ ସିଦ୍ଧାନ୍ତ ଦର୍ଶନ ଅନୁଗାମୀ ହୋଇ ପ୍ରତ୍ୟେକ କେନ୍ଦ୍ରୀୟ ଶିବ ମନ୍ଦିର ପରିକ୍ରମା କରନ୍ତି । ନାଗା ରାଜ୍ୟର ରାଜକୀୟ ସ୍ଥପତିମାନେ ଏହି ମନ୍ଦିରମାନଙ୍କୁ ଗଢ଼ି ଥିଲେ । ପ୍ରତ୍ୟେକ ମନ୍ଦିର ରାବଣ ତିଆରି କରିଥିବା ରେକର୍ଡ଼ ଅଛି ଓ ତାଙ୍କର ଏକ ବଂଶଜ ଯକ୍ଷ ରାଣୀ କୁବେଣୀ ଈଶ୍ୱରଙ୍କର ଭକ୍ତ ଥିଲେ । କାଳକ୍ରମେ ସେହି ମନ୍ଦିରଗୁଡ଼ିକ ସମ୍ପର୍କୀୟମାନେ ଜିଲ୍ଲା ରାଜଧାନୀରେ ଆନ୍ତର୍ଜାତୀୟ ରେକର୍ଡ଼ ଓ ପରମ୍ପରା ରଖିଥିଲେ ଓ ଏସିଆରେ ପ୍ରଭାବ ପକାଇଥିଲେ । ମନ୍ଦିରମାନଙ୍କରେ ଅଗସ୍ତ୍ୟ, ରାମ, ରାବଣ ଓ ଅର୍ଜୁନଙ୍କ ପ୍ରତିମୂର୍ତି ଶୋଭା ପାଉଛି ଓ ବେଦ ପୂର୍ବ କାଳରୁ ପ୍ରାକୃତିକ ବିପଦରୁ ସୁରକ୍ଷା ଦେବା ନିମନ୍ତେ ତିଆରି ହୋଇଥିବା ଜଣାଯାଏ ।]]. 
 
ଶ୍ରୀଲଙ୍କାବାସୀ, ଶ୍ରୀଲଙ୍କା ଓ ଭାରତୀୟ ରାଜାମାନଙ୍କର ଅକୁଣ୍ଠିତ ସହାୟତାରେ ବିକଶିତ ଏହି ସ୍ଥାନମାନଙ୍କୁ ଜାତି ଧର୍ମ ନିର୍ବିଶେଷରେ ଯାତ୍ରୀମାନେ ଆସି ପୂଜା କରୁଛନ୍ତି ଓ ଏଗୁଡିକର ରକ୍ଷଣାବେକ୍ଷଣ ନିମନ୍ତେ ଜୈନ ଓ ବୌଦ୍ଧ ଧର୍ମାବଲମ୍ବୀମାନେ ଦାନ ମଧ୍ୟ କରୁଛନ୍ତି । ଶ୍ରୀଲଙ୍କାରେ ପର୍ତୁଗୀଜ ଉପନିବେଶ ସମୟରେ ଲୁଟ ତରାଜ ଓ ଭଗ୍ନାବଶେଷ ସବୁ ୨୧ ବିଂଶ ଶତାବ୍ଦୀରେ ଖୋଲି ବାହାର କରାଯାଉଛି । ଅଧିକାଂଶ ମନ୍ଦିର ପୁନସ୍ଥାପିତ ହୋଇସାରିଛି । ଭିତ୍ତିପ୍ରସ୍ତର ଦସ୍ତାରେ ଶିଳା ଲେଖ ଅକ୍ଷୁର୍ଣ୍ଣ ରହିଛି । କୃଷି କାର୍ଯ୍ୟ ଓ ଜଳସେଚନ ନିମନ୍ତେ ନୟନାର ଇଞ୍ଜିନିୟରମାନେ ସ୍ନାନ କୁଣ୍ଡ ଓ ହ୍ରଦ ଟାଙ୍କି ପ୍ରସ୍ତୁତ କରିଛନ୍ତି ଯାହା ଏହାର ଏକ ବିଶେଷତ୍ୱ ।
 
୧୮୩୨ ମସିହାରେ ପୁରାତନ ବିଜ୍ଞାନ, ସାହିତ୍ୟ, ସୂକ୍ଷ୍ମ କଳା ଓ ପଞ୍ଚ ଈଶ୍ୱର ମନ୍ଦିର ଇତ୍ୟାଦିକୁ ନେଇ ଏକ ବିଶେଷ ଗବେଷଣା ଚାଲିଥିବା କଥା ବ୍ରିଟିଶ ମଗାଜିନ ଆଥେନିଅମରେ (The Athenaeum) ପ୍ରକାଶିତ ହୋଇଥିଲା । ଏକଥା ରୟଲ ଏସିଆଟିକ ସୋସାଇଟିର ସିଲୋନ ଶାଖାର ଏକ ସଭାରେ ଇତିହାସବିଦ ଓ ପଣ୍ଡିତ ‘ଡକ୍ଟର ପଲ ଇ ପିଅରିସ’ ଘୋଷଣା କରିଥିଲେ ।:
 
{{cquote|" ବିଜୟା ଆସିବାର ବହୁ ପୂର୍ବରୁ ଲଙ୍କାର ପାଞ୍ଚ ଶିବ ଈଶ୍ୱରମ୍ ସମ୍ପୂର୍ଣ୍ଣ ଭାରତରେ ମାନ୍ୟତା ପାଇଥିଲେ ।

ଲୋକପ୍ରିୟ ସଂସ୍କୃତି
ମନ୍ଦିରଗୁଡ଼ିକରେ ଅନେକ ସଙ୍ଗୀତ, ନାଚ ଓ ନାଟକ ପରିବେଷଣ କରାଯାଏ ଓ ବିଖ୍ୟାତ କର୍ଣ୍ଣାଟକି ଭୋକାଲିଷ୍ଟ ‘ନାଗେଶ୍ୱର ବ୍ରହ୍ମାନନ୍ଦ ଥିରୁ କେଥୀଶ୍ୱରମ’ ମଧ୍ୟ ଥିଲେ ।  ଲଙ୍କାର ଭାରତନାଟ୍ୟମ (Bharathanatyam)  ପଞ୍ଚ ଈଶ୍ୱରମ ନୃତ୍ୟ ନାଟକ ଲଣ୍ଡନ ବିଶ୍ୱବିଦ୍ୟାଳୟର ଲୋଗାନ ହଲରେ ୧୯୯୯ ମସିହାରେ ପ୍ରଦର୍ଶିତ ହୋଇଥିଲା । ଏହି ନାଟକରେ ମନ୍ଦିରମାନଙ୍କ ବିଷୟରେ ବିଶଦ ବିବରଣୀ ଗବେଷକ ଓ ଇତିହାସବିତ୍ ଏସ. ଅରୁମୁଗମ ଓ ପ୍ରଫେସର କେ କୈଳାସ ନାଥକୁରୁକାଲ ଉପସ୍ଥାପନ କରିଥିଲେ ।

ସମ୍ପର୍କୀୟ ମନ୍ଦିର
ପୁରାତନ ଶ୍ରୀ ଲଙ୍କାର ଅନ୍ୟ ଦୁଇଟି ଶିବ ମନ୍ଦିରକୁ ମଧ୍ୟ ପଞ୍ଚ ଈଶ୍ୱରମ୍ ମନ୍ଦିର ସହିତ ଉଚ୍ଚ ମାନ୍ୟତା ଦିଆଯାଏ ।

ଏହା ମଧ୍ୟ ଦେଖନ୍ତୁ
List of Hindu temples in Sri Lanka

ଆଧାର
ଗୁଣ୍ଡୁଚି ମୂଷା ଏକ ଶରୀସୃପ । ଏହାର ଚାରୋଟି ଗୋଡ଼ ଅଛି । ଏହାର ପିଠି ଉପରେ ରାମଚନ୍ଦ୍ରଙ୍କର ଆଙ୍ଗୁଳିର ତିନୋଟି ଗାର ରହିଛି ବୋଲି ବିଶ୍ୱାସ କରାଯାଏ । ଗୁଣ୍ଡୁଚି ମୂଷା ମୁଖ୍ୟତଃ ଭାରତ ଏବଂ ଶ୍ରୀଲଙ୍କାରେ ଦେଖାଯାଏ ।

ଆଧାର
ମଥୁରା ଦୁଷ୍କର୍ମ ମାମଲା ହେଉଛି ୨୬ ମାର୍ଚ୍ଚ ୧୯୭୨ରେ ସଂଘଟିତ ଏକ ଦୁଷ୍କର୍ମ ମାମଲା ଯେଉଁଥିରେ ମଥୁରା ନମ୍ନୀ ଏକ ଆଦିବାସୀ ନାବାଳିକା ପୋଲିସ ହାଜତରେ ଧର୍ଷଣର ଶୀକାର ହୋଇଥିଲା । ଅଭିଯୋଗ ଅନୁସାରେ ମହାରାଷ୍ଟ୍ରର ଦେଶାଇଗଞ୍ଜ ଥାନାର ଦୁଇଜଣ ପୋଲିସ ଅଧିକାରୀ ଉକ୍ତ ନାବାଳିକାକୁ ଧର୍ଷଣ କରିଥିଲେ । ତେବେ ଉଚ୍ଚତମ ନ୍ୟାୟାଳୟ ଉକ୍ତ ମାମଲାର ଅଭିଯୁକ୍ତଙ୍କୁ ନିର୍ଦ୍ଦୋଷରେ ଖଲାସ କରିଦେବା ପରେ ଏହି ରାୟ ବିରୁଦ୍ଧରେ ଦେଶ ବ୍ୟାପି ବିରୋଧ ପ୍ରକାଶ ପାଇବାକୁ ଲାଗିଲା । ଫଳରେ ସରକାର ଫୌଜଦାରୀ ଆଇନ ସଂଶୋଧନ ୧୯୮୩ ଅଧିନିୟମ କାର୍ଯ୍ୟକାରୀ କରିବା ସହ ଯୌନ ବ୍ୟଭିଚାର ମାମଲା ସଂପର୍କିତ ଅନେକ ଆଇନରେ ପରିବର୍ତ୍ତନ ଆଣିବାକୁ ବାଧ୍ୟ ହୋଇଥିଲେ ।

ଘଟଣାର ପୃଷ୍ଠଭୂମି  
ମଥୁରା ଏକ ଅନାଥ ଆଦିବାସୀ ନାବାଳିକା ଯିଏକି ତାର ଦୁଇ ଭାଇଙ୍କ ମଧ୍ୟରୁ ଜଣଙ୍କ ସହ ବାସ କରୁଥିଲା । ମାମଲା ସମ୍ପର୍କିତ ଘଟଣା ବେଳକୁ ମଥୁରାର ବୟସ ଥିଲା ପ୍ରାୟ ୧୪ରୁ ୧୬ ବର୍ଷ ମଧ୍ୟରେ । ମଥୁରା କିଛି ଦିନ ପାଇଁ ନୁଶୀ ନାମ୍ନୀ ଏକ ମହିଳାଙ୍କ ଘରେ ଘରୋଇ ସହାୟୀକା ଭାବେ କାମ କରୁଥିଲା । ନୁଶୀର ଭଣଜା ଅଶୋକ ସହ ତାର ଦେଖା ହୁଏ । ଅଶୋକ ମଥୁରାକୁ ବିବାହ କରିବାକୁ ଚାହୁଁଥିଲା । ତେବେ ମଥୁରାର ଭାଇ ଏହି ପ୍ରସ୍ତାବରେ ରାଜି ନ ଥିଲା । ସେ ନିକଟସ୍ଥ ପୋଲିସ ଥାନାରେ ଅଶୋକ ଏବଂ ତାଙ୍କ ପରିବାରର ଲୋକଙ୍କ ବିରୁଦ୍ଧରେ ମଥୁରାର ଅପହରଣ ନେଇ ଏକ ମାମଲା ଦାଖଲ କଲା । ମାମଲା ଆଧାରରେ ପୋଲିସ ମଥୁରା, ମଥୁରାର ଭାଇ, ଅଶୋକ ତଥା ତାଙ୍କ ପରିବାରର ଲୋକଙ୍କୁ ଥାନାକୁ ଡକାଇଆଣିଲେ । ପ୍ରାଥମିକ ଅନୁସନ୍ଧାନ ପରେ ସମସ୍ତଙ୍କୁ ସିନା ଛାଡି ଦିଆଗଲା ହେଲେ ମଥୁରାକୁ ଅପେକ୍ଷା କରିବାକୁ କୁହାଗଲା । ଏହି ଅବସରରେ ଥାନାର ଦୁଇଜଣ ପୋଲିସ ଗଣପତ ଓ ତୁକାରାମ ମଥୁରାସହ ଦୁଷ୍କର୍ମ କରିବା ଅଭିଯୋଗ ହେଲା । ଏହା ଜାଣିବା ପରେ ମଥୁରାର ବନ୍ଧୁ ପରିଜନ ତଥା ସାଧାରନ ଲୋକ ପୋଲିସ ଥାନା ସମ୍ମୁଖରେ ବିରୋଧ ପ୍ରଦର୍ଶନ କରିବା ସହ ଦୋଷୀକୁ ଦଣ୍ଡ ଦେବାକୁ ଦାବି କଲେ । ପ୍ରବଳ ଚାପର ସମ୍ମୁଖୀନ ହୋଇ ଦୁଇ ଅଭିଯୁକ୍ତ ପଞ୍ଚନାମା ଦାଖଲ କରିବା ପାଇଁ ସହମତ ହେଲେ ।

ମାମଲା 
ମାମଲାର ଶୁଣାଣୀ ଦୌରା ଜଜ୍‌ଙ୍କ ଅଦାଲତରେ ଆରମ୍ଭ ହେଲା । ଦୌରା ଜଜ୍‌ ଏହି ମାମଲାରେ ଅଭିଯୁକ୍ତ ସପକ୍ଷରେ ରାୟ ଦେଇ କହିଲେ ଯେ ପୀଡ଼ିତା ଯୌନ ସଂଭୋଗ ସହ ଅଭ୍ୟସ୍ତ ଥିଲା ଓ ଘଟଣା ଦିନ ତାର ସହମତିରେ ଦୁଷ୍କର୍ମ ହୋଇଥିଲା । ଏହି ରାୟ ବିରୁଦ୍ଧରେ ଉଚ୍ଚନ୍ୟାୟାଲୟରେ ଅପିଲ ହେବାପରେ ମୁମ୍ବାଇ ଉଚ୍ଚନ୍ୟାୟାଳୟର ନାଗପୁର ଖଣ୍ଡପୀଠ ଆରୋପୀକୁ ଦୁଇଟି ଅପରାଧରେ ଦୋଷୀ ଭାବେ ସଜା ଏକ ବର୍ଷ ଏବଂ ପାଞ୍ଚ ବର୍ଷର ସଜା ଶୂଣାଇଲେ । ତେବେ ଉଚ୍ଚତମ ନ୍ୟାୟାଳୟ ଏହି ରାୟର ଅପିଲରେ ଅଭିଯୁକ୍ତଙ୍କୁ ଦୋଷମୁକ୍ତ କରି ଖଲାସ କରିଦେଲେ ।

ରାୟର ସାମାଜିକ ତଥା ନ୍ୟାୟୀକ ପ୍ରଭାବ  
ଉଚ୍ଚତମ ନ୍ୟାୟାଳୟର ଏହି ରାୟ ବିରୁଦ୍ଧରେ ପ୍ରବଳ ଜନ ଅସନ୍ତୋଷ ପ୍ରକାଶ ପାଇଲା । ରାୟର କିଛି ଦିନ ପରେ ଅର୍ଥାତ ୧୯୭୯ ସେପ୍ଟେମ୍ବରରେ ଆଇନ ଶାସ୍ତ୍ରର ପ୍ରଫେସର ଉପେନ୍ଦ୍ର ବାକ୍ସୀ, ରଘୁନାଥ କେଲେକର, ଦିଲ୍ଲୀ ବିଶ୍ୱ ବିଦ୍ୟାଳୟର ଲୋତିକା ସରକାର ଏବଂ ପୁନେର ବସୁଧା ଧାଗମ୍ଭାର ଉଚ୍ଚତମ ନ୍ୟାୟାଲୟଙ୍କୁ ଏକ ଖୋଲା ପତ୍ର ଲେଖି ରାୟରେ ସହମତିର ନ୍ୟାୟୀକ ବିଶ୍ଳେଷଣକୁ ଭ୍ରମାତ୍ମକ କହି ଏହି ରାୟର ସମାଲୋଚନା କରିବାକୁ ପଛେଇ ନ ଥିଲେ । ଏହି ଅବସରରେ ଲୋକେ ସଂଗଠିତ ଭାବେ ବିଭିନ୍ନ ସଂଗଠନ ଜରିଆରେ ଯଥା (FAOW) ଏହାର ବିରୋଧ କରିବା ସହିତ ନ୍ୟାୟୀକ ପ୍ରକ୍ରୀୟାରେ ସୁଧାର ଆଣିବାକୁ ଦାବୀ କଲେ । ଆନ୍ତର୍ଜାତିକ ମହିଳା ଦିବସ ଅବସରରେ ଦେଶର ବିଭିନ୍ନ ସହରରେ ଯଥା ଦିଲ୍ଲୀ, ମୁମ୍ବାଇ, ହାଇଦ୍ରାବାଦ ଓ ନାଗପୁରରେ ମହିଳା ସଂଗଠନଗୁଡ଼ିକ ପ୍ରଦର୍ଶନ ପୂର୍ବକ ଏହି ରାୟର ବିରୋଧ କଲେ ।

ପ୍ରବଳ ଚାପର ସମ୍ମୁଖୀନ ହୋଇ ଭାରତ ସରକାର ଫୌଜଦାରୀ ଆଇନ ତଥା ସାକ୍ଷ୍ୟ ଅଧିନିୟମରେ ସଂଶୋଧନ ଆଣିବାକୁ ବାଧ୍ୟ ହେଲେ । ଫୌଜଦାରୀ ଆଇନ ସଂଶୋଧନ ଅଧିନିୟମ ୧୯୮୩ କାର୍ଯ୍ୟକାରୀ ହେବା ସହ ସାକ୍ଷ୍ୟ ଅଧିନିୟମରେ ଧାରା ୧୧୪(କ) ସଂଶୋଧନ ହେଲା । ଏତଦ୍ ବ୍ୟତୀତ ଧର୍ଷଣ ସମ୍ବନ୍ଧୀୟ ଦଣ୍ଡବିଧି ଧାରାରେ ୩୬୭(କ), ୩୭୬(ଖ), ୩୭୬(ଗ) ତଥା ୩୭୬(ଘ) ସଂଶୋଧନ କରାଯାଇ ପୋଲିସ ହାଜତରେ ହେଉଥିବା ଦୁଷ୍କର୍ମ ପାଇଁ ଦଣ୍ଡର ବ୍ୟବସ୍ଥା ରହିଲା ।

ଆଧାର 

ଭାରତୀୟ ଆଇନ
ନୋଭେରା ଅହମ୍ମଦ (୨୯ ମାର୍ଚ୍ଚ ୧୯୩୯ – ୬ ମଇ ୨୦୧୫) ବାଂଲାଦେଶର ଜଣେ ଆଧୁନିକ ଶିଳ୍ପୀ ଥିଲେ । ତାଙ୍କୁ ୧୯୯୭ ମସିହାରେ ବାଂଲାଦେଶ ସରକାର ଏକୁଶେ ପଦକ ପ୍ରଦାନ କରିଥିଲେ ।

ପ୍ରାରମ୍ଭ ଜୀବନ ଓ ଶିକ୍ଷା
ଅହମ୍ମଦ ୨୯ ମାର୍ଚ୍ଚ ୧୯୩୯ ମସିହାରେ ବ୍ରିଟିଶ ଭାରତର ତତ୍କାଳୀନ ବଙ୍ଗଳା ପ୍ରେସିଡେନ୍ସିର ସୁନ୍ଦରବନରେ ଜନ୍ମଗ୍ରହଣ କରିଥିଲେ । ତାଙ୍କର ପୈତୃକ ଘର ଚିତ୍ରକୋଣ୍ଡାରେ ଥିଲା । ସେ କଲିକତା ଏବଂ କୋମିଲାରେ ଅଧ୍ୟୟନ କରିଥିଲେ । ୧୯୫୫ ମସିହାରେ ତାଙ୍କୁ ଲଣ୍ଡନର କ୍ୟାମ୍ବରୱେଲ କଲେଜ ଅଫ୍ ଆର୍ଟସରୁ ମଡେଲିଂ ଏବଂ ଭାସ୍କର୍ଯ୍ୟ ପାଠ୍ୟକ୍ରମର ଡିଜାଇନରେ ଡିପ୍ଲୋମା ପ୍ରଦାନ କରାଯାଇଥିଲା । କ୍ୟାମ୍ବରୱେଲରେ ସେ ବ୍ରିଟିଶ ଶିଳ୍ପୀ ଯାଦବ ଏପଷ୍ଟାଇନ ଏବଂ ଚେକୋସ୍ଲୋଭାକିଆର କରେଲ ଭୋଗେଲଙ୍କ ଅଧୀନରେ ଅଧ୍ୟୟନ କରିଥିଲେ । ୧୯୬୬ ମସିହାରେ, ସେ ପ୍ୟାରିସରେ ଡେନମାର୍କ କଳାକାର ଅସଗେର ଜର୍ନଙ୍କୁ ଭେଟିଥିଲେ । ସେ ହେନେରୀ ମୋରେ ପରି ଅନେକ ପାଶ୍ଚାତ୍ୟ ଆଧୁନିକ ମୂର୍ତ୍ତିଦ୍ୱାରା ପ୍ରଭାବିତ ହୋଇଥିଲେ ।

ବୃତ୍ତି
ଅହମ୍ମଦ ମିଳିତ ଭାବେ ହକିଦୁର ରହମାନଙ୍କ ସହ ଢାକା ଶହିଦ ମିନାରର ମୂଳ ଡିଜାଇନ ଉପରେ କାମ କରିଥିଲେ । ୧୯୫୬–୧୯୬୦ ମସିହାରେ ସେ ଢାକାରେ ପ୍ରାୟ ୧୦୦ଟି ମୂର୍ତ୍ତି କରିଥିଲେ । ତାଙ୍କର ୧୦୦ଟି ମୂର୍ତ୍ତି ମଧ୍ୟରୁ ୩୩ଟି ମୂର୍ତ୍ତି ବର୍ତ୍ତମାନ ବାଂଲାଦେଶ ଜାତୀୟ ସଂଗ୍ରହାଳୟରେ ରହିଛି ।୧୯୬୦ ମସିହାରେ ଢାକା ବିଶ୍ୱବିଦ୍ୟାଳୟରେ ଅହମ୍ମଦଙ୍କର ପ୍ରଥମ ପ୍ରଦର୍ଶନୀ ଅନୁଷ୍ଠିତ ହୋଇଥିଲା । ୧୯୬୧ ମସିହାରେ ଲାହୋରରେ ତାଙ୍କ କାର୍ଯ୍ୟର ଅନ୍ୟ ଏକ ପ୍ରଦର୍ଶନୀ ଅନୁଷ୍ଠିତ ହୋଇଥିଲା । ତାଙ୍କର ଶେଷ ପ୍ରଦର୍ଶନୀ ଜୁଲାଇ ୧୯୭୩ ମସିହାରେ ପ୍ୟାରିସରେ ମଧ୍ୟ ଅନୁଷ୍ଠିତ ହୋଇଥିଲା ।

ବ୍ୟକ୍ତିଗତ ଜୀବନ
ଅହମ୍ମଦ ୧୯୫୪ ମସିହାର ମଧ୍ୟଭାଗରେ କଲିକତାର ଜଣେ ପୋଲିସ ଅଧିକାରୀଙ୍କୁ ବିବାହ କରିଥିଲେ । ୧୯୫୪ ମସିହାର ଶେଷରେ ଏହି ଦମ୍ପତିଙ୍କର ଛାଡପତ୍ର ହୋଇଯାଇଥିଲା । ସେ ୧୯୭୦ ଦଶକରେ ଫ୍ରାନ୍ସରେ ରହିବା ଆରମ୍ଭ କରିଥିଲେ । ପରେ ସେ ୧୯୮୪ ମସିହାରେ ଗ୍ରେଗୋଏର୍ ଡି ବ୍ରାଉନ୍ସଙ୍କୁ ବିବାହ କରିଥିଲେ ।

ମୃତ୍ୟୁ
୨୦୧୦ ମସିହାରେ ଅହମ୍ମଦ ଷ୍ଟ୍ରୋକରେ ପୀଡିତ ହୋଇଥିଲେ ଏବଂ ସେବେଠାରୁ ସେ ଏକ ହ୍ୱିଲ ଚେୟାରରେ ଥିଲେ । ସେ୬ ମଇ ୨୦୧୫ ମସିହାରେ ଫ୍ରାନ୍ସ ପ୍ୟାରିସର ଏକ ଡାକ୍ତରଖାନାରେ ମୃତ୍ୟୁ ବରଣ କରିଥିଲେ ।

ଅଗଷ୍ଟ ୨୦୧୭ ମସିହାରେ, ବାଂଲାଦେଶ ସରକାରଙ୍କ ସାଂସ୍କୃତିକ ବ୍ୟାପାର ମନ୍ତ୍ରଣାଳୟ ୪୭,୦୦୦ ଡଲାରରେ ଅହମ୍ମଦଙ୍କ ଦଶଟି ଚିତ୍ର କିଣିବାକୁ ଯୋଜନା ଘୋଷଣା କରିଥିଲା ।

ଆଧାର

୧୯୩୯ ଜନ୍ମ
୨୦୧୫ ମୃତ୍ୟୁ
ବଙ୍ଗଳାଦେଶି ମହିଳା
ଖଇରମୁଣ୍ଡୀ ବସନ୍ତ (ଇଂରାଜୀରେ Brown-headed Barbet, ଜୀବବିଜ୍ଞାନ ନାମ Psilopogon zeylanicus) ଭାରତୀୟ ଉପମହାଦ୍ୱୀପରେ ଦେଖାଯାଉଥିବା ଏକ ଏସୀୟ ବାର୍ବେଟ୍ ପ୍ରଜାତିର ପକ୍ଷୀ । କ୍ରାନ୍ତୀୟ ଓ ଉପ-କ୍ରାନ୍ତୀୟ ଆର୍ଦ୍ର ଅରଣ୍ୟରେ ଏହି ପକ୍ଷୀ ବସବାସ କରନ୍ତି । ନେପାଳ ଓ ଭାରତର ତେରାଇ ଅଞ୍ଚଳରୁ ନେଇ ଶ୍ରୀଲଙ୍କା ପର୍ଯ୍ୟନ୍ତ ଏହି ପକ୍ଷୀ ବ୍ୟାପ୍ତ । IUCN ତାଲିକାରେ ଏହି ପକ୍ଷୀକୁ “Least Concern” ଶ୍ରେଣୀରେ ସ୍ଥାନ ଦିଆଯାଇଛି । ଖଇରମୁଣ୍ଡୀ ବସନ୍ତ ମୁଖ୍ୟତଃ ଗଛ ଉପରେ ବାସ କରନ୍ତି ଏବଂ ବିଭିନ୍ନ ଫଳ, କୀଟପତଙ୍ଗ ଏମାନଙ୍କ ପ୍ରମୁଖ ଆହାର । ଏମାନେ ଜନବସତି ନିକଟରେ ରହିବାକୁ କୁଣ୍ଠାବୋଧ କରନ୍ତି ନାହିଁ, ତେଣୁ ବିଭିନ୍ନ ନଗରର ଉଦ୍ୟାନରେ ମଧ୍ୟ ଏମାନେ ଦେଖିବାକୁ ମିଳନ୍ତି । ଗଛର କୋରଡ଼ ବା ଗର୍ତ୍ତରେ ନିଜର ବସା ବାନ୍ଧି ଖଇରମୁଣ୍ଡୀ ବସନ୍ତ ସେଥିରେ ୨-୪ ଅଣ୍ଡା ଦେଇଥାଏ । ଆମ୍ବ, ପାଚିଲା ପଣସ, ଅମୃତଭଣ୍ଡା, ଡିମିରି, କଦଳୀ ଓ ଅନ୍ୟ ବହୁ ଫଳ ଏମାନେ ଖାଆନ୍ତି । ଉଭୟ ଘଞ୍ଚ ଅରଣ୍ୟ ଓ ଜନବସତି ପାଖର ତୋଟା ଏବଂ ଉଦ୍ୟାନ ଏମାନଙ୍କ ପରିବାସର ଅନ୍ତର୍ଭୁକ୍ତ । ଗଛ କୋରଡ଼ରେ ରହିଥିବା ଏମାନଙ୍କ ବସା ଅସ୍ଥାୟୀ । ଉଭୟ ଅଣ୍ଡିରା ଓ ମାଈ ଅଣ୍ଡା ଉଷୁମାଇଥାନ୍ତି ଏବଂ ନିଜର କୁରା, କୁରା ଶବ୍ଦଦ୍ୱାରା ପରସ୍ପର ମଧ୍ୟରେ ବାର୍ତ୍ତା ବିନିମୟ କରନ୍ତି ।

ବୟସ୍କ ଖଇରମୁଣ୍ଡୀ ବସନ୍ତର ମୁଣ୍ଡ, ବେକ ଓ ଛାତି ମାଟିଆ (ଖଇରିଆ) ରଙ୍ଗର । ଏମାନଙ୍କ ଆଖି ଚାରିପଟେ ଏକ ହଳଦିଆ ଦାଗ ରହିଥାଏ । ଏହା ଦେହର ଅନ୍ୟ ଅଂଶର ପର ସବୁଜ ରଙ୍ଗର । ଏହି ପକ୍ଷୀଟି ପ୍ରାୟ ୨୭ ସେଣ୍ଟିମିଟର୍ ଲମ୍ବା । ଏମାନଙ୍କ ମୁଣ୍ଡ ବଡ଼, ବେକ ଛୋଟ ଓ ଲାଞ୍ଜଟି ଛୋଟ ।
ଏହି ପକ୍ଷୀ ଡାକ ଦେବା ସମୟରେ ବାରମ୍ବାର କୁଟ୍ରୂ…କୁଟ୍ରୂ…କୁଟ୍ରୂ ଡାକିଥାଏ । ଜଣକର ଡାକ ସରିଲେ ଆଉ ଏକ ପକ୍ଷୀ ତା’ ଡାକର ପୁନରାବୃତ୍ତି କରେ । ଏମାନେ ଶୀତ ଦିନରେ ଡାକ ପକାଇବା ପ୍ରାୟ ଶୁଣାଯାଏ ନାହିଁ ।

ସିଂହଳୀ ଭାଷାରେ ଖଇରମୁଣ୍ଡୀ ବସନ୍ତକୁ ପୋଲୋସ୍ କୋତ୍ତୋରୁୱା - පොලොස් කොට්ටෝරුවා ବୋଲି ଡକାଯାଏ ।

ଆଧାର

ଅନ୍ୟାନ୍ୟ ଲିଂକ୍

ପକ୍ଷୀ
ମୁଡ଼ି ନାଏକୋ (ମୃତ୍ୟୁ: ୬ ଜାନୁଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନବରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ରାଜନୈତିକ ଜୀବନ 
ମୁଡ଼ି ନାଏକୋ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ମୁଡ଼ି ନାଏକୋ ୨୦୦୩ ମସିହାର ଜାନୁଆରୀ ୬ ତାରିଖରେ ମୃତ୍ୟୁବରଣ କରିଥିଲେ ।

ଆଧାର 

୨୦୦୩ ମୃତ୍ୟୁ
ଓଡ଼ିଆ ଲୋକ
ନବରଙ୍ଗପୁର ଜିଲ୍ଲାର ଲୋକ
୧ମ ଓଡ଼ିଶା ବିଧାନ ସଭାର ସଭ୍ୟ
ହିନ୍ଦୁ ଉତ୍ତରାଧିକାର (ସଂଶୋଧନ) ଅଧିନିୟମ, ୨୦୦୫ ଏହାର ମୂଳ ଆଇନ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଏକ ସଂଶୋଧନ ଅଧିନିୟମ ଭାବେ ୫ ସେପ୍ଟେମ୍ବର ୨୦୦୫ରେ ଭାରତର ରାଷ୍ଟ୍ରପତିଙ୍କ ସ୍ୱୀକୃତି ପାଇବା ପରେ ୦୯ ସେପ୍ଟେମ୍ବର ୨୦୦୫ରେ ଭାରତରେ ଲାଗୁ ହେଲା ।  ଏହି ଅଧିନିୟମ ଫଳରେ ହିନ୍ଦୁ ଆଇନରେ ସମ୍ପତ୍ତିଗତ ଅଧିକାରରେ ପୁଅ ଏବଂ ଝିଅ ମଧ୍ୟରେ ଥିବା ପାର୍ଥକ୍ୟ ଲୋପ ପାଇଲା । ଏଣୁ ଯେଉଁ କ୍ଷେତ୍ରରେ ପିତାମାନେ ୯ ସେପ୍ଟେମ୍ବର ୨୦୦୫ ବା ତା ପରେ ମୃତ୍ୟୁବରଣ କରୁଛନ୍ତି, ସେଭଳି ମାମଲାରେ ଝିଅମାନେ ସେମାନଙ୍କର ଭାଇମାନଙ୍କ ପରି ପିତୃପୈତୃକ ସମ୍ପତ୍ତିରୁ ସମାନ ଅଂଶ ପାଇବେ । ଖାଲି ସେତିକି ନୁହେଁ, ବର୍ତ୍ତମାନ ଝିଅମାନେ ସେମାନଙ୍କ ଭାଇମାନଙ୍କ ପରି ବାପାଙ୍କଠାରୁ ବାପାଙ୍କ ଜୀବିତ ଅବସ୍ଥାରେ ପିତୃପୈତୃକ ସମ୍ପତ୍ତିରୁ ଭାଗ ମାଗି ପାରିବେ ।

ସଂଶୋଧନ

ଧାରା ୪ରେ ସଂଶୋଧନ 
ଏହି ସଂଶୋଧନ ଫଳରେ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଧାରା ୪, ଉପଧାରା ୨କୁ ବିଲୁପ୍ତ କରିଦିଆଗଲା ।

ଧାରା ୬ରେ ସଂଶୋଧନ 
ମୂଳ ଅଧିନିୟମର ଧାରା ୬ ସ୍ଥଳରେ ନୂତନ ସଂଶୋଧିତ ଧାରା ସ୍ଥିରିକୃତ ହୋଇଛି । ଏହି ସଂଶୋଧିତ ଧାରା ଅନୁସାରେ:
 ଦାୟାଦ ସୂତ୍ରେ ପୈତୃକ ସମ୍ପତ୍ତି ଉପରେ ପୁଅଙ୍କ ଭଳି ଝିଅଙ୍କ ସମାନ ଅଧିକାର ରହିବ;
 ପୈତୃକ ଋଣ ପରିଶୋଧ ସମ୍ବନ୍ଧେ ପୁଅଙ୍କ ଭଳି ଝିଅଙ୍କ ମଧ୍ୟ ଦାୟାଦ ସୂତ୍ରେ ଦେୟତା ରହିବ;
 ପୈତୃକ ସମ୍ପତ୍ତିର ଭାଗ ସୂତ୍ରେ ଝିଅ କିମ୍ବା ଝିଅ ଯଦ୍ୟପି ମୃତ ସେହିସ୍ଥଳେ ଝିଅର ଜୀବିତ ଦାୟାଦ ସେହି ଭାଗର ହକଦାର ହେବେ ।

ବ୍ୟତିକ୍ରମ 
ମୂଳ ଅଧିନିୟମର ସଂଶୋଧିତ ଧାରା ୬ର ଉପଧାରା ୫ ଅନୁସାରେ:

୫) ଯଦି ୨୦ ଡିସେମ୍ବର ୨୦୦୪ କିମ୍ବା ତତ୍‌ ପୂର୍ବରୁ କୌଣସି ପୈତୃକ ସମ୍ପତ୍ତିର ଆଇନଗତ ଭାବେ ଅର୍ଥାତ ରେଜେଷ୍ଟ୍ରି ଦଲିଲ ମାଧ୍ୟମରେ କିମ୍ବା ଅଦାଲତି ଡିକ୍ରୀ ଅନୁସାରେ ଭାଗବଣ୍ଟା (ବିଭାଜନ) ହୋଇସାରିଥିବ, ତେବେ ସେହି ସ୍ଥଳେ ଏହି ସଂଶୋଧିତ ଅଧିନିୟମ ଲାଗୁ ହେବ ନାହିଁ ।

ପ୍ରଭାବ 
ଏହି ଅଧିନିୟମ ପୂର୍ବପ୍ରଭାବୀ (retrospective) ନ ହେଲେ ବି ସମ୍ପତ୍ତିଗତ ଅଧିକାରରେ ଲିଙ୍ଗଗତ ବୈଷମ୍ୟକୁ ଦୂର କରିବା ଏବଂ ନାରୀମାନଙ୍କର ନ୍ୟାଯ୍ୟ ଅଧିକାର ପ୍ରଦାନ କ୍ଷେତ୍ରରେ ଭାରତୀୟ ଆଇନ ବ୍ୟବସ୍ଥାରେ ଏକ ଯୁଗାନ୍ତକାରୀ ପଦକ୍ଷେପ । ତେବେ ଝିଅଟିଏ ପୈତୃକ ସମ୍ପତ୍ତିର ହକଦାର ହେବାପାଇଁ ମୂଖ୍ୟତଃ ପିତା ୯ ସେମ୍ଟେମ୍ବର ୨୦୦୫ ପରେ ଜୀବିତ ଥିବା ଦରକାର ଏବଂ ତତ୍ ସହିତ ଝିଅ ବା ତା ଦାୟାଦ ଜୀବିତ ଥିବା ଦରକାର । ତେବେ ମାନ୍ୟବର ଉଚ୍ଚତମ ନ୍ୟାୟାଳୟଙ୍କ ଏକ ଫୈସଲା ମୁତାବକ ପୈତୃକ ସମ୍ପତ୍ତିର ଉତ୍ତରାଧୀକାରୀଣି ହେବାପାଇଁ ୯ ସେପ୍ଟେମ୍ବର ୨୦୦୫ ସୁଦ୍ଧା, ପିତା ନୁହେଁ, କନ୍ୟା ଜିବୀତ ରହିଥିବା ଦରକାର ।

ଭାରତୀୟ ସମ୍ବିଧାନର ଧାରା ୧୪, ୧୫ ଏବଂ ୨୧ର ମୂଳ ଲକ୍ଷ୍ୟ ପୂରଣ ତଥା ସମାଜ ସଂସ୍କାର ଦିଗରେ ଏହା ଏକ ବିହିତ ପଦକ୍ଷେପ ।

ଆଧାର 

 ଭାରତୀୟ ଆଇନ
୯୫୯ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୯୫୯
ବଟ ତିଆରି ବର୍ଷ ଲେଖା
ନିମ୍ନ ରକ୍ତ ଶର୍କରା ବା ହାଇପୋଗ୍ଲାଇସେମିଆ ବା ସ୍ୱଳ୍ପ ରକ୍ତ ଗ୍ଲୁକୋଜ (ଇଂରାଜୀ ଭାଷାରେ hypoglycemia ବା low blood sugar or low blood glucose) ଏକ ଅବସ୍ଥା ଯେଉଁଥିରେ ରକ୍ତ ଶର୍କରା ବା ରକ୍ତ ଗ୍ଲୁକୋଜ ସ୍ତର ସାଧାରଣ  ସ୍ତରଠାରୁ କମ ହୋଇଯାଏ ।  ଏହା ଯୋଗୁ ପ୍ରକାଶିତ ହେଉଥିବା ଲକ୍ଷଣମାନଙ୍କର ନାମ: କଥା କ‌ହିବାରେ ଅସୁବିଧା, ଅସମଞ୍ଜସ ଚାଲିଚଳଣ, ଘାବରେଇଯିବା, ଅଚେତା ହେବା, ବାତ (seizures) ମାରିବା ଓ ମୃତ୍ୟୁ ।  ଭୋକ ଅନୁଭବ, ଝାଳ ବୋହିବା, ଥରିବା ଓ ଦୂର୍ବଳ ଲାଗିବା ଭଳି ଲକ୍ଷଣ ମଧ୍ୟ ପ୍ରକାଶ ପାଏ ।  ଏହି ଲକ୍ଷଣମାନ ଶୀଘ୍ର ପ୍ରକାଶ ପାଏ । 

ନିମ୍ନ ରକ୍ତ ଶର୍କରା ହେବାର ସବୁଠରୁ ସାଧାରଣ କାରଣ ହେଲା ଡାଏବେଟିସ ମେଲିଟସର ଔଷଧ ସେବନ ଯେଉଁମାନଙ୍କର ନାମ ଇନସୁଲିନ, ସଲଫୋନିଲୁରିଆ ଓ ବାଇଗୁଆନାଇଡ ।  ଡାଏବେଟିସ ଥିବା ଲୋକ ଅଳ୍ପ ଆହାର କଲେ, ଅତ୍ୟଧିକ ବ୍ୟାୟାମ କଲେ ଓ ଅଧିକ ଆଲକୋହୋଲ ପାନ କଲେ ଏହି ସଙ୍କଟ ବୃଦ୍ଧି ପାଏ ।  ଅନ୍ୟାନ୍ୟ କାରଣମାନଙ୍କର ନାମ: ବୃକ୍‌କ ଫେଲ ମାରିବା, କେତେକ ଅର୍ବୁଦ, ଯକୃତ ରୋଗ, ହାଇପୋଥାଇରଏଡିଜମ, ଭୋକିଲା, ଜନ୍ମଗତ ମେଟାବୋଲିଜମ ତୃଟି, ଅତ୍ୟଧିକ ସଂକ୍ରମଣ, ରିଆକଟିଭ ହାଇପୋଗ୍ଲାଇସେମିଆ ଓ ଆଲକୋହୋଲ ସ‌ହିତ ଅନେକ ଔଷଧ ।   ସୁସ୍ଥ ଶିଶୁ କିଛି ଘଣ୍ଟା ଧରି ଖାଦ୍ୟ ନ ଖାଇଥିଲେ ନିମ୍ନ ରକ୍ତ ଗ୍ଲୁକୋଜ ହୋଇଯାଏ ।  

ରକ୍ତ ଶର୍କରା ସ୍ତର କେତେ ହେଲେ ହାଇପୋଗ୍ଲାଇସେମିଆ ବା ନିମ୍ନ ରକ୍ତଶର୍କରା କୁହାଯିବ ସେଥିରେ ତାରତମ୍ୟ ଅଛି । ଡାଏବେଟିସ ରୋଗୀର ଗ୍ଲୁକୋଜ ସ୍ତର ୭୦ ମିଗ୍ରା/ଡେ.ଲି.ରୁ କମ ଥିଲେ ନିର୍ଣ୍ଣୟାତ୍ମକ ହାଇପୋଗ୍ଲାଇସେମିଆ ହୁଏ ।  ଡାଏବେଟିସ ନ ଥିବା ଲୋକର ଲକ୍ଷଣ ଲେଖି, ଲକ୍ଷଣ ଦେଖାଯାଉଥିବା ବେଳେ ରକ୍ତ ଗ୍ଲୁକୋଜ ସ୍ତର ଓ ରକ୍ତ ଗ୍ଲୁକୋଜ ସଠିକ ହେଲେ ଲକ୍ଷଣ ଉନ୍ନତି ଇତ୍ୟାଦି ଥିଲେ ହାଇପୋଗ୍ଲାଇସେମିଆ ନିର୍ଣ୍ଣୟାତ୍ମକ ହୁଏ ।  ଅନ୍ୟଥା ଖାଦ୍ୟ ନ ଖାଇ ବା ବ୍ୟାୟାମ ପରେ ରକ୍ତ ଗ୍ଲୁକୋଜ ସ୍ତର ୫୦ମିଗ୍ରାରୁ କମ ଥିଲେ ନିର୍ଣ୍ଣୟ କରାଯାଏ ।  ନବଜାତ ଶିଶୁର ୪୦ ମିଗ୍ରାରୁ (୨.୨ ମିମୋଲ/ଲି) କମ ଥିଲେ ଓ ଲକ୍ଷଣ ସ‌ହିତ ଥିଲେ ୬୦ ମିଗ୍ରାରୁ (୩.୩ ମିମୋଲ/ଲି) କମ ଥିଲେ ହାଇପୋଗ୍ଲାଇସେମିଆ ନିର୍ଣ୍ଣୟ କରାଯାଏ ।  ରକ୍ତରେ ଇନସୁଲିନ ଓ ସି ପେପଟାଇଡ ସ୍ତର ଓ ଅନ୍ୟାନ୍ୟ ପରୀକ୍ଷା ଉପକାରୀ ହୋଇପାରେ ।  ହାଇପରଗ୍ଲାଇସେମିଆ ଏହାର ଠିକ ବିପରିତ ଅବସ୍ଥା ।

ଡାଏବେଟିସ ରୋଗୀଙ୍କର ଖାଦ୍ୟ ପରିମାଣ, ବ୍ୟାୟାମ ପରିମାଣ ଓ ଔଷଧ ନିୟନ୍ତ୍ରଣ କରି ରୋଗ ପ୍ରତିରୋଧ କରିହୁଏ ।  ଲୋକ ଯଦି ଅନୁଭବ କରେ ଯେ ତାହାର ରକ୍ତ ଶର୍କରା ସ୍ତର କମ ଅଛି ତାହେଲେ ଗ୍ଲୁକୋଜ ମନିଟର ବ୍ୟବ‌ହାର କରିବାକୁ ଉପଦେଶ ଦିଆଯାଏ ।  ପ୍ରାରମ୍ଭିକ ଲକ୍ଷଣ ପ୍ରକାଶ ପାଉଥିବା ଲୋକଙ୍କର ବାରମ୍ବାର ରୁଟିନ ପରୀକ୍ଷା କରାଯାଏ ।  ହାଇପୋଗ୍ଲାଇସେମିଆ ଥିଲେ ସାମାନ୍ୟ ଶର୍କରା ବା ଡେକ୍ସଟ୍ରୋଜ ଦିଆଯାଏ ।  ପାଟିରେ ଖାଇବାକୁ ଅକ୍ଷମ ଥିଲେ ଗ୍ଲୁକାଗନ ଇଞ୍ଜେକସମ ଦେଲେ ଉପକାର ମିଳେ ।  ଡାଏବେଟୋସ ନ ଥିବା ଲୋକ‌କୁ କାରଣ ଅନୁସାରେ ଚିକିତ୍ସା କରାଯାଏ ଓ ସ୍ୱାସ୍ଥ୍ୟପ୍ରଦ ଖାଦ୍ୟ ଦିଆଯାଏ ।  ବେଳେ ବେଳେ ଇଡିଓପାଥିକ ପୋଷ୍ଟପ୍ରାଣ୍ଡିଆଲ ସିଣ୍ଡ୍ରୋମକୁ (ରକ୍ତ ଶର୍କରା ଠିକ ଥାଇ ମଧ୍ୟ ଲକ୍ଷଣ ପ୍ରକାଶିତ ହୁଏ) ଭୂଲ କ୍ରମେ ହାଇପୋଗ୍ଲାଇସେମିଆ ନିର୍ଣ୍ଣୟ କରାଯାଏ ।

ଆଧାର 

ଚିକିତ୍ସା ବିଜ୍ଞାନ
ପୃଥ୍ୱୀi (ସଂସୃତରେ  pṛthvī "Earth")ଏକ ଶଟ- ରେଞ୍ଜ ବିଶିଷ୍ଟ ଭୂମି -ରୁ-ଭୂମି ନିକ୍ଷ୍ଯେପଣ କରାଯାଇପାରୁଥିବା ମିସାଇଲ  (SRBM) । ଏହା ଭାରତୀୟ ସରକାରଙ୍କ " Integrated Guided Missile Development Program" (IGMDP).ଦ୍ୱାରା ନିର୍ମିତ ଓ ଭାରତୀୟ କମାଣ୍ଡ ଫୋର୍ସଦ୍ୱାରା ନିଯୋଜିତ ହେଇଥାଏ ।

ଉନ୍ନୟନ ଓ ନିର୍ମାଣ ଇତିହାସ 
କ୍ଷେପଣାସ୍ତ୍ର ନିର୍ମାଣରେ ଆତ୍ମନିର୍ଭରଶୀଳତା ହାସଲ କରିବାକୁ ଭାରତ ସରକାର ୧୯୮୩ରେ ସମନ୍ୱିତ ଦିଗଦର୍ଶନ ସହ କ୍ଷେପଣାସ୍ତ୍ର ଉନ୍ନୟନ ପ୍ରକଳ୍ପର ଆରମ୍ଭ କରିଥିଲେ । ଏଠିଦ୍ୱାରା ବିଭିନ୍ନ ପ୍ରକାରଭେଦର ଭୂମି -ରୁ -ଭୂମି , ତାହା ଭୂମି-ରୁ ଆକାଶ ଓ ସମୁଦ୍ର- ରୁ- ଆକାଶକୁ ପ୍ରେରଣା କରାଯାଇପାରୁଥିବା କ୍ଷେପଣାସ୍ତ୍ରର ଉନ୍ନୟନ ପ୍ରକଳ୍ପ ଆରମ୍ଭ ହେଇଥିଲା । ପୃଥ୍ୱୀ ଏହି ଉଦ୍ୟମର ପ୍ରଥମ ସଫଳ ପ୍ରକଳ୍ପ । ଏହା ଭୂମି -ରୁ -ଆକାଶ  ଜାତୀୟ କ୍ଷେପଣାସ୍ତ୍ର ଯାହା project Devil।  ନାମରେ ଆରମ୍ଭ କରାଯାଇଥିଲା । ଏଥିରେ ତରଳ ବ ଶୁଷ୍କ ଜାତୀୟ ଇନ୍ଧନର ବ୍ୟବହାର ହେଇଥିଲା । ଏଥିରେ ଆଣବିକ ଅସ୍ତ୍ର ବହନ କରିପାରିବାର କ୍ଷ୍ୟମତା ରହିଥିଲା ।

ପ୍ରକାରଭେଦ 

ଏହି ପୃଥ୍ୱୀ ମିସାଇଲ ପ୍ରକଳ୍ପରେ ୩ଟି ଭିନ୍ନ ପ୍ରକାର ମିସାଇଲର ଅରସ୍ତୁତି କରାଯାଇ ଭାରତୀୟ ଆର୍ମୀ, ବାୟୁସେନା ଓ ନୌସେନାଦ୍ୱାରା ବ୍ୟବହୃତ ହେଇଥାଏ ।ସେଗୁଡ଼ିକ ନିମ୍ମ ପ୍ରକାରର .
 ପୃଥ୍ୱୀ-I (SS-୧୫୦) ଏହା ଆର୍ମିରେ ବ୍ୟବହାର ପାଇଁ ପ୍ରସ୍ତୁତ । ଏଥିରେ ୧,୦୦୦ କିଲୋଗ୍ରାମ ବହନ କ୍ଷ୍ୟମତା ଥାଇ ଏହା ୧୫୦ କିଲୋମିଟର ଦୂରକୁ ଯାଇପାରିବାର ରେଞ୍ଜ ରହିଥାଏ । 
 ପୃଥ୍ୱୀ  II (SS-250) - ବାୟୁ ସେନାରେ ବ୍ୟବହାର ପାଇଁ ଏହା ନିର୍ମିତ । ଏହାକୁ ୩୫୦ କିଲୋମିଟର ଦୂର ପାଇଁ ବ୍ୟବହାର କରାଯାଇପାରିବ ।  ଏହାର ଭାର ବହନ କ୍ଷ୍ୟମତା  ୫୦୦ କିଲୋଗ୍ରାମ 
 ପୃଥ୍ୱୀ  III (SS-350) - ଏହା ନୌସେନା ପାଇଁ ଉଦ୍ଧ୍ହିଷ୍ଟ । ଏହାର ରେବ୍ଜ ୩୫୦ କିଲୋମିଟର ହେଇଥିବା ବେଳେ ଭାର ବହନ ଶକ୍ତି ୧,୦୦୦ କିଲୋଗ୍ରାମ ।

ବର୍ଣ୍ଣନା 

 ଭାରତୀୟ ମିସାଇଲ ନିର୍ମାଣ ଓ ପରିକ୍ଷ୍ୟଣର ସାରଣୀ ;

times.

ଅଧିକ ପଠନ 
  Media related to Prithvi missiles Commons category without a link on Wikidata  at Wikimedia Commons
 Integrated Guided Missile Development Program
 Project Devil
 SS-45 Missile
 Project Valiant
 Dhanush (missile)
 Indian Ballistic Missile Defence Programme

ଆଧାର
ଶିମିଳିପାଳ ଜାତୀୟ ଉଦ୍ୟାନ ଓଡ଼ିଶାର ମୟୂରଭଞ୍ଜ ଜିଲ୍ଲାରେ ଅବସ୍ଥିତ ଏକ ଜାତୀୟ ଉଦ୍ୟାନ । ଏଠାରେ ମହାବଳ ବାଘ, ହରିଣ ଓ ଅନ୍ୟାନ୍ୟ ଜାତିର ଜୀବଜନ୍ତୁ ବାସ କରନ୍ତି । ଶିମିଳିପାଳ ନାମ ଶିମୁଳି (red silk)ର ଘନ ଜଙ୍ଗଲର ଅବସ୍ଥିତିରୁ ଆସିଛି ।

ଏହି ଅଭୟାରଣ୍ୟର ଆୟତନ ୮୪୫.୭୦ ବର୍ଗ କିଲୋମିଟର । ଏହା ମଧ୍ୟରେ ଜୋରନ୍ଦା ଓ ବରେହିପାଣି ଜଳପ୍ରପାତ ରହିଛି । ଶିମିଳିପାଳରେ ୯୯ଟି ମହାବଳ ବାଘ, ୪୩୨ଟି ବଣୁଆ ହାତୀ ଅଛନ୍ତି । ଏହାଛଡା ଶିମିଳିପାଳରେ ଗୟଳ (Indian Bison), ଚଉଶିଙ୍ଗା ହରିଣ  ଆଉ ମଧ୍ୟ ଏକ ଅର୍କିଡାରିଅମ ଅଛି ମଧ୍ୟ ଅଛନ୍ତି ।

ପ୍ରାକୃତିକ ସୌନ୍ଦର୍ଯ୍ୟ ପରିପୂର୍ଣ୍ଣ ଶିମିଳିପାଳ ଅଭୟାରଣ୍ୟ ରାଜ୍ୟ ତଥା ଦେଶର ସର୍ବବୃହତ ବିଷୁବ ମଣ୍ଡଳୀୟ ଜଙ୍ଗଲ ।  ସମୁଦ୍ର ପତ୍ତନଠାରୁ ୧୧୬୫.୬ ମିଟର ଉଚ୍ଚରେ ଅବସ୍ଥିତ ମେଘାସନୀ ପର୍ବତ ଏହାର ଉଚ୍ଚତମ ଶୃଙ୍ଗ । ଏହି ପର୍ବତମାଳାର ସଂକୀର୍ଣ୍ଣ ଉପତ୍ୟକା ମଧ୍ୟ ଦେଇ ବୁଢ଼ାବଳଙ୍ଗ, ଗଙ୍ଗାହାର, ସୋନ, ଦେଓ, ସଞ୍ଜ, ଖଇରୀ ଓ ହଣ୍ଡନ ଇତ୍ୟାତି ନଦୀ ପ୍ରବାହିତ ।
ଏହିଠାରେ ରାସ୍ନାଜାତୀୟ ପ୍ରଭାବର ଉଦ୍ଭିଦର ପ୍ରଭାବ ଅଧିକ । ଓଡ଼ିଶାରେ ମିଳୁଥିବା ୧୨୮ ପ୍ରକାର ଅର୍କିଡ଼ ମଧ୍ୟରୁ କେବଳ ଶିମିଳିପାଳରେ ୯୮ପ୍ରକାର ମିଳିଥାଏ । ଏହି ଜାଗାରେ ଦୁଇଟି ସ୍ୱତନ୍ତ୍ର ଧରଣର ଅର୍କିଡ଼ ମିଳିଥାଏ ଯାହା ପୃଥିବୀର ଅନ୍ୟକୌଣସିଠାରେ ମିଳେ ନାହିଁ, ଯଥା: ଏରିଆ ମେଘାସିନମ ଓ ବୁଲବୋ ଫାଇଲମ ପାଣିଗ୍ରାହୀନମ । ସେହିପରେ ଗୁଡ଼ୟେରା ଥାଇଲାଣ୍ଡ ପ୍ରଜାତି ଭାରତ ମଧ୍ୟରେ କେବଳ ଶିମିଳିପାଳରେ ମିଳିଥାଏ ।
ଶିମିଳିପାଳ ଅଭୟାରଣ୍ୟରେ ୧୦୧୫ ଜାତିର ଉଦ୍ଭିଦ, ୧୪୯ ଜାତିର ପ୍ରାଣୀ (୪୬ପ୍ରକାର ସ୍ତନ୍ୟପାୟୀ ପ୍ରାଣୀ, ୬୨ ପ୍ରକାର ପକ୍ଷୀ, ୨୯ ପ୍ରକାର ସରୀସୃପ ଓ ୧୨ ପ୍ରକାର ଉଭୟଚର) ଦେଖାଯାନ୍ତି । ଏଠାରେ ଥିବ ଜୀବମାନଙ୍କ ମଧ୍ୟରେ ବାଘ, କଲରାପତ୍ରିଆ ବାଘ, ଜଙ୍ଗଲ ବିରାଡ଼ି, ବଳିଆ କୁକୁର ଓ ଗଧିଆ ଇତ୍ୟାଦି ମାଂସାଶୀ ଜୀବ ହାତୀ, ଗୟଳ, ସମ୍ବର, କୁଟୁରା, ହରିଣ, ଗୁରାଣ୍ଡି ଇତ୍ୟାଦି ତୃଣଭୋଜୀ ଜୀବ ଓ ବାରହା, ବଜ୍ରକାପ୍ତା, ଝିଙ୍କ, କଇଁଛ, ଅଜଗର ଏବଂ ମଗର ଜାତୀୟ କୁମ୍ଭୀର ରହିଛନ୍ତି । ଶିମିଳିପାଳକୁ ୨୭ ମଇ ୨୦୦୯ରେ ୟୁନେସ୍କୋ ତରଫରୁ ବିଶ୍ୱ ଐତିହ୍ୟ ମାନ୍ୟତା ପ୍ରଦାନ କରାଯାଇଛି ।

ଅଭୟାରଣ୍ୟରେ ବଣଭୋଜି, ମଦ୍ୟପାନ ଏବଂ ପ୍ଲାଷ୍ଟିକ ବ୍ୟବହାରକୁ ନିଷେଧ କରାଯାଇଛି । ପର୍ଯ୍ୟଟକମାନେ କେବଳ ନିରାମିଷ ରନ୍ଧା ଖାଦ୍ୟ ନେଇ ଭିତରକୁ ଯାଇପାରିବେ ।

ଟୀକା

ଦ୍ରଷ୍ଟବ୍ୟ

ଅଧିକ ତଥ୍ୟ 
 

ଜୀବ ବିଜ୍ଞାନ
ଜଙ୍ଗଲ ବିଜ୍ଞାନ
ପ୍ରାଣୀ ବିଜ୍ଞାନ
ମୟୂରଭଞ୍ଜ ଜିଲ୍ଲା
ଓଡ଼ିଶା ପର୍ଯ୍ୟଟନ
ଭାରତର ଜାତୀୟ ଉଦ୍ୟାନ
ଟୋପାଏ ସିନ୍ଦୂର ଦି ପଟ ଶଙ୍ଖା ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଜିତ କୁମାର । କେଶବ ରାଠୋଡ଼ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ବିଜୟ ମିଶ୍ର ଏହାର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଜେ. ଏଚ. ସତ୍ତାର । 

ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ଝରଣା ଦାସ, ଅରୁଣା ଇରାନୀ, ସୁଜିତ କୁମାର, ଜୟୀରାମ ସାମଲ, ତାପସ ପାଲ, ସୁଧାରାଣୀ ଜେନା, ରୁନୁ ପରିଜା, ପୃଥ୍ୱୀରାଜ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ 
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ବିଜୟ ମହାନ୍ତି
 ତନ୍ଦ୍ରା ରାୟ
 ଝରଣା ଦାସ
 ଅରୁଣା ଇରାନୀ
 ସୁଜିତ କୁମାର
 ଜୟୀରାମ ସାମଲ
 ତାପସ ପାଲ
 ସୁଧାରାଣୀ ଜେନା
 ରୁନୁ ପରିଜା
 ପୃଥ୍ୱୀରାଜ
 ଧୀର ମଲ୍ଲିକ
 ନିତ୍ୟାନନ୍ଦ ମିଶ୍ର
 ଦୁଃଖୀରାମ ସ୍ୱାଇଁ
 ବ୍ୟୋମକେଶ ତ୍ରିପାଠୀ

ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁମିତ୍ରା ଲହରୀ । ତୃପ୍ତି ଦାସ, ବାଦଲ କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଆଧାର

ବାହାର ଆଧାର 
 

୧୯୮୯ର ଓଡ଼ିଆ କଥାଚିତ୍ର
ଡିସ୍ଟାଲ ରାଡିଅସ ଅସ୍ଥି ଭଗ୍ନ (ଇଂରାଜୀ ଭାଷାରେ distal radius fracture, also known as wrist fracture) ନାମ ଦିଆଯାଏ ଯେତେବେଳେ କଚଟି ପାଖରେ ରାଡିଅସ (radius bone) ଅସ୍ଥି ଭାଙ୍ଗିଯାଏ (break) । ଏହି ଭାଙ୍ଗିବା ଫଳରେ ଅଳ୍ପ ସମୟ ମଧ୍ୟରେ ଯନ୍ତ୍ରଣା, ବ୍ରୁଇସିଙ୍ଗ ଓ କଚଟି ଫୁଲିଯିବା ଦେଖାଯାଏ ।  କଚଟି ବଙ୍କା ଦେଖାଯାଇପାରେ ।  ଅଲନା (ulna bone) ଅସ୍ଥି ମଧ୍ୟ ଏହା ସ‌ହିତ ଭାଙ୍ଗିଥାଇପାରେ । 

ଯୁବା ବୟସରେ ଖେଳ ସମୟରେ ବା ଗାଡ଼ି ଧକ୍କା ଯୋଗୁ (motor vehicle collision) ଏହି ଭଙ୍ଗା ହୁଏ । ଅବୟବ ସିଧା ଅବସ୍ଥାରେ ତଳକୁ ଥାଇ ଅଧିକ ବୟସ୍କ ଲୋକ ପଡ଼ିଗଲେ ମଧ୍ୟ ଏହି ଭଙ୍ଗା ହୁଏ ।  ନିର୍ଦ୍ଧଷ୍ଟ ଭାବରେ ବିଭିନ୍ନ ପ୍ରକାର ଭଙ୍ଗା ହୁଏ ଯେପରିକି କୋଲିସ ଅସ୍ଥି ଭଗ୍ନ, ସ୍ମିଥ ଫ୍ରାକଚର (Smith's fracture), 
ବାରଟନ ଫ୍ରାକଚର (Barton's fracture), ହଚିନସନ ଫ୍ରାକଚର (Hutchinson fracture) ।  ଲକ୍ଷଣ ଅନୁଯାୟୀ ଓ ଏକ୍ସ-ରେ (X-rays) ଚିତ୍ର ଦେଖି ଏହି ଭଙ୍ଗା ନିଶ୍ଚିତ କରାଯାଏ । 

ଭଙ୍ଗା ହାଡ଼ ରିଡକସନ କରିବା ପରେ ପ୍ଲାସ୍ଟର (Casting) କରି ୬ ସପ୍ତାହ ରଖାଯାଏ ବା ଅପରେଶନ କରାଯାଏ  ।  ଗଣ୍ଠି ଭିତରକୁ ଭଙ୍ଗା ଯାଇଥିଲେ, ରାଡିଅସ ଛୋଟ ହୋଇଯାଇଥିଲେ ଓ ଡିସ୍ଟାଲ ଅଂଶ ୧୦୦ ପଛାକୁ ବାଙ୍କିଥିଲେ ଅପରେଶନ କରିବାକୁ ପରାମର୍ଶ ଦିଆଯାଏ ।  ପ୍ଲାସ୍ଟର କରାଯିବା ପରେ ମଝିରେ ମଝିରେ ଏକ୍ସ-ରେ କରି ପୋଜିସନ ଠିକ ଅଛି କି ନାହିଁ ଦେଖାଯାଏ ଓ ନଥିଲେ ତାହାକୁ ସଠିକ ସ୍ଥାନ‌କୁ ଅଣାଯାଏ ।

ସାଧାରଣତଃ ଏହି ଭଙ୍ଗା ଅଧିକ ହେଉଥିବା ଦେଖାଯାଏ । ସମୁଦାୟ ହାଡ଼ ଭଙ୍ଗାର ୨୫ରୁ ୫୦% ଭଙ୍ଗା କେବଳ ଏହି ଭଙ୍ଗା ଅଧିକାର କରିଥାଏ । ଯୁବକ ଓ ବୃଦ୍ଧାମାନଙ୍କର ଏହି ଭଙ୍ଗା ଅଧିକ ହୁଏ ।  ସମ୍ପୁର୍ଣ୍ଣ ଭଲ ହେବାକୁ ପ୍ରାୟ ଏକ ବା ଦୁଇ ବର୍ଷ ଲାଗିଯାଏ ।

ଆଧାର

ବାହ୍ୟ ଲିଙ୍କ

 Orthopaedic Trauma Association Fracture Classification Radius and Ulna
 Wheeless' Textbook of Orthopaedics  Fractures of the Radius

ଚିକିତ୍ସା ବିଜ୍ଞାନ
ସୁଶ୍ରୀ ଶ୍ରେୟା ମିଶ୍ର (ଜନ୍ମ ୪ ଜାନୁଆରୀ ୧୯୯୧) ଜଣେ ଭାରତୀୟ ମଡ଼େଲ୍, ଅଭିନେତ୍ରୀ ଓ ସୁନ୍ଦରୀ ପ୍ରତିଯୋଗିତା ବିଜୟୀନି । ସେ ମିସ୍ ୟୁନାଇଟେଡ୍ କଣ୍ଟିନେଣ୍ଟ୍ ୨୦୧୫ରେ ଭାରତକୁ ପ୍ରତିନିଧିତ୍ୱ କରିଥିଲେ । ସେ  ମଧ୍ୟ ଜଣେ ସ୍ୱୀକୃତିପ୍ରାପ୍ତ ସ୍କୁବା ଡାଇଭର୍ ଓ ଏରିଆଲ ସିଲ୍କ ରୋପ ନୃତ୍ୟଶିଳ୍ପୀ ।

ଆଦ୍ୟ ଜୀବନ ଓ ଶିକ୍ଷା
ସେ ୪ ଜାନୁଆରୀ ୧୯୯୧ରେ ଓଡ଼ିଶାର ସମ୍ବଲପୁରରେ ଜନ୍ମ ହୋଇଥିଲେ । ସୈନ୍ୟ ପରିବାରରେ ଜନ୍ମ ହେତୁ ତାଙ୍କୁ ବ‌ହୁତ ବିଦ୍ୟାଳୟରେ ପଢିବାକୁ ପଡ଼ିଥିଲା, ତେବେ ମୁଖ୍ୟତଃ ସେ ସେଣ୍ଟ୍ ଜୋସେଫ୍ ଉଚ୍ଚ ମାଧ୍ୟମିକ ବିଦ୍ୟାଳୟରେ ପଢ଼ିଥିଲେ, ପରେ ଶ୍ୟାମ ପ୍ରସାଦ ମୁଖାର୍ଜୀ ମହାବିଦ୍ୟାଳୟ, ଦିଲ୍ଲୀ ବିଶ୍ୱବିଦ୍ୟାଳୟରେ ପଢ଼ିଥିଲେ । ସେ ୨୦୦୫ ଓ ୨୦୦୭ ଦୁଇଥର ସମ୍ମାନ‌ଜନ‌କ ଦିଲ୍ଲୀରେ ଅନୁଷ୍ଠିତ ଏନ୍‌ସିସି ଆର୍‌ଡ଼ିସି (ସାଧାରଣତନ୍ତ୍ର ଦିବସ କ୍ୟାମ୍ପ)ରେ ଯୋଗ ଦେଇଥିଲେ । ସେ ଘୋଡ଼ାଚଢିବା ଓ ଓଡ଼ିଶୀ ନୃତ୍ୟରେ ସ୍ୱର୍ଣ୍ଣ ପଦକ ଜିତିଥିଲେ । ସେ ଓଡ଼ିଶୀରେ ବିଶାରଦ କରିଛନ୍ତି ।

ବୃତ୍ତି

ଆଇ ଆମ୍ ସି ୨୦୧୦ ଓ ଏସିଆନ୍ ସୁପର୍ ମଡ଼େଲ୍ ୨୦୧୦
୨୦୧୦ ମସିହାରେ ସେ ଏସିଆନ୍ ସୁପର୍ ମଡ଼େଲ୍, ଚାଇନାରେ ଭାରତକୁ ପ୍ରତିନିଧିତ୍ୱ କରିଥିଲେ । ସେହି ପ୍ରତିଯୋଗିତାରେ ସେ ମିସ୍ ଫ୍ରେଣ୍ଡସିପ୍ ଇଣ୍ଟର୍‌ନ୍ୟାସ୍‌ନାଲ୍ ଘୋଷିତ ହୋଇଥିଲେ । ସେ ଆଇ ଆମ୍ ସି ୨୦୧୦ ପ୍ରତିଯୋଗିତାରେ ମଧ୍ୟ ଭାଗନେଇଥିଲେ ଓ ଆଇ ଆମ୍ ପପୁଲାର ସ୍ୱତନ୍ତ୍ର ପୁରସ୍କାର ଜିତିଥିଲେ ।

ମିସ୍ ଦିଭା ୨୦୧୩
୨୦୧୩ରେ ସେ ମିସ୍ ଦିଭାର ପ୍ରଥମ ସଂସ୍କରଣରେ ଭାଗନେଇଥିଲେ ଓ ସେମିଫାଇନାଲ୍‌ର ପ୍ରଥମ ୭ ଜଣଙ୍କ ମଧ୍ୟରେ ଥଲେ । ସେ ସ୍ୱତନ୍ତ୍ର ପୁରସ୍କାର ମିସ୍ ଡିଜିଟାଲ୍ ଜିତିଥିଲେ ।

ଫେମିନା ମିସ୍ ଇଣ୍ଡିଆ ୨୦୧୫
ପରେ ୨୦୧୫ରେ ସେ ଫେମିନା ମିସ୍ ଇଣ୍ଡିଆ ୨୦୧୫ରେ ଭାଗନେଇଥିଲେ ଓ ଭାରତକୁ ମିସ୍ ୟୁନାଇଟେଡ୍ କଣ୍ଟିନେଣ୍ଟ୍ ୨୦୧୫ରେ ପ୍ରତିନିଧିନ୍ୱ କରିଥିଲେ । ସେ ଫେମିନା ମିସ୍ ଇଣ୍ଡିଆ ୨୦୧୫ ପୁରସ୍କାର ସ‌ହ ଦୁଇଟି ସ୍ୱତନ୍ତ୍ର ପୁରସ୍କାର ମିସ୍ ରାମ୍ପ‌ୱାକ୍ ଓ ମସ୍ ଭିଭାସିଅସ୍ ଜିତିଥିଲେ ।

ଫେମିନା ମିସ୍ ଇଣ୍ଡିଆ ୨୦୧୫ ପରେ ଜୀବନ
ମଡ଼େଲିଂ ଜୀବନ ପରେ ସେ ବର୍ତ୍ତମାନ ଅଭିନୟ କରୁଛନ୍ତି । ସେ କିଙ୍ଗଫିଶର୍ କ୍ୟାଲେଣ୍ଡର୍ ୨୦୧୬, ଭାରତୀୟ ମାଗାଜିନ୍ ଗାଜିଆରେ ଅଭିନୟ କରିଛନ୍ତି । ସେ ମଧ୍ୟ ଗାର୍‌ନିଅର୍, ଭିନି ପ୍ରଭୃତି ପାଇଁ ବିଜ୍ଞାପନ କରିଛନ୍ତି ।

ଆଧାର

ଫେମିନା ମିସ୍ ଇଣ୍ଡିଆ
୧୯୯୧ ଜନ୍ମ
ଓଡ଼ିଆ ମହିଳା ମଡ଼େଲ୍
ଜୀବିତ ବ୍ୟକ୍ତି
ଓଡ଼ିଆ ମଡ଼େଲ୍
ମହିଳା ମଡ଼େଲ୍
ଓଡ଼ିଆ ଲୋକ
କିରଣ ରାଓ ଜଣେ ଭାରତୀୟ ଫିଲ୍ମ ନିର୍ମାତ୍ରୀ , ଚିତ୍ରକଥା ଲେଖିକା ଓ ନିର୍ଦ୍ଦେଶିକା ।

ପ୍ରାର୍ଥମିକ ଜୀବନୀ 
ବର୍ତ୍ତମାନର ତେଲେଙ୍ଗାନା ରାଜ୍ୟରେ ବାନାପାର୍ଥୀ ଜିଲ୍ଲାରେ  ସେ ନଭେମ୍ବର ୭ , ୧୦୭୩ରେ ଜନ୍ମ ଗ୍ରହଣ କରିଥିଲେ । . ତେବେ ସେ ତାଙ୍କର ବାଲ୍ୟକାଳ କଲିକତାରେ ବିତେଇଥିଲେ ଓ ସେଠାରେ   ଲରେଟୋ ହାଉସରେ ଶିକ୍ଷା ପାଇଥିଲେ । ୧୯୯୨ ମସିହାରେ ତାଙ୍କ ପରିବାର ମୁମ୍ବାଇକୁ ଆସି ରହିଲେ । ସେଠାରେ ସେ ସୋଫିଆ କଲେଜରେ ଅର୍ଥନୀତି ସହିତ ଡିଗ୍ରୀ ଶିକ୍ଷା ନେଇଥିଲେ । . ଏହା ପରେ ସେ ସାମାଜିକ କମ୍ୟୁନିକେଶନ ଟ୍ରେନିଂ ମଧ୍ୟ ନେଇଥିଲେ । ତାହା ପରେ ସେ ନୂଆ ଦିଲ୍ଲୀକୁ ଆସି ସେଠାରେ ଜାମିଆ ମିଲିଆ ଇସଲାମିଆ ବିଶ୍ୱବିଦ୍ୟାଳୟରେ ମାସ କମ୍ୟୁନିକେଶନରେ ସ୍ନାତକୋତ୍ତର ଡିଗ୍ରୀ କରିଥିଲେ । . Actress Aditi Rao Hydari is Rao's first cousin.

ଫିଲ୍ମ ଜୀବନୀ 
 
କିରଣ  ଙ୍କ ପ୍ରଥମ ଫିଲ୍ମ ଥିଲା ଆଶୁତୋଷ ଗୋୱାରିକରଙ୍କ " ଲଗାନ " । ସେଥିରେ ସେ ସହ - ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଓ ଫିଲ୍ମଟି ଖୁବ ସଫଳ ହେଇଥିଲା । ଲଗାନ ୭୪ ତମ ଏକାଡେମି ପୁରସ୍କାର ପାଇଁ ନିଦେଶ୍ୟ ଭାଷା ଫିଲ୍ମ ଭାବରେ ମନୋନୟନ ସ୍ତର ଯାଏ ପହଞ୍ଚିଥିଲା । କିରଣ ଏହା ପରେ ଆଶୁତୋଷଙ୍କ ସହ " ସ୍ୱଦେଶ " , " WE, The People " ପରି ଫିଲ୍ମରେ କାମ କରିଥିଲେ ଓ " ଦିଲ ଚାହତା ହେ  " ଫିଲ୍ମରେ ଏକ ଚରିତ୍ର ଭୂମିକାରେ ଅଭିନୟ ମଧ୍ୟ କରିଥିଲେ । ମୀରା ନାୟାରଙ୍କ ଏକାଡେମି ପୁରସ୍କାର ପାଇଁ ମନୋନୀତ ଫିଲ୍ମ " Monsoon Wadding " ସେ କିରଣ ସହାୟକ ନିର୍ଦ୍ଦେଶିକା ଭାବରେ କାର୍ଯ୍ୟ କରିଥିଲେ ।  

୨୦୧୧ ମସିହାରେ ସେ ନିଜସ୍ୱ ଲେଖାରେ " ଧୋବୀ ଘାଟ " ଫିଲ୍ମ ନିର୍ଦ୍ଦେଶନା ଦେଇଥିଲେ । . ସେ ବର୍ତ୍ତମାନ କଲିକତା ସହର ଉପରେ ପର୍ଯ୍ୟବସିତ ଏକ କାହାଣୀରେ ଫିଲ୍ମ ନିର୍ମାଣ କରୁଛନ୍ତି । .

୨୦୧୫ ମସିହା ମୁମ୍ବାଇ ଫିଲ୍ମ ଫେସ୍ତିଭାଲରେ ସେ ଚେୟାରମ୍ୟାନ ଥିଲେ । .

ବ୍ୟକ୍ତିଗତ ଜୀବନୀ 
୨୦୦୫ ମସିହାରେ ସେ ଅଭିନେତା ଆମିର ଖାନଙ୍କୁ ବିବାହ କରିଥିଲେ । ଆମିର ତାଙ୍କ ପ୍ରଥମ ପତ୍ନୀ ଋନା ଦତ୍ତଙ୍କଠାରୁ ଛାଡପତ୍ର ଦେଇ ରହୁଥିଲେ । ବର୍ତ୍ତମାନ କିରଣ ଆମିରଙ୍କ ସହ ମୁମ୍ବାଇର ବାନ୍ଦ୍ରା  ଆଞ୍ଚଳରେ ରହନ୍ତି ।  . ତାଙ୍କର ଏକ ପୁତ୍ର ସନ୍ତାନ ମଧ୍ୟ ରହିଛି । .

ଫିଲ୍ମୋଗ୍ରାଫି

ଆଧାର

ବାହାର ଲିଙ୍କ 
 
IMDb nameID1444479
୧୯୭୩ ଜନ୍ମ
ଜୀବିତ ବ୍ୟକ୍ତି